A 2000-ben bevezetett Négy Nagy státuszának köszönhetően minden évben automatikusan döntősek, és nem kell részt venniük az elődöntőben, ám a másik három országhoz hasonlóan gyakran a táblázat alján zártak az utóbbi években. Nagyot fordult a kocka 2010-ben, amikor sikerült Lena dalával, a Saterlite-tal, második győzelmüket elérni, így a 2011-es Eurovíziós Dalfesztiválnak Düsseldorf adott otthont. A hazai versenyen az előző évben győztes Lena Meyer-Landrut vett részt újból, ekkor a tizedik helyen zárt. 2012-ben ismét sikerült bekerülniük a legjobb 10 közé, a következő két évben azonban a 21. és 18. helyen végeztek. 2015-ben 0 ponttal végeztek az utolsó helyen - a házigazdával, Ausztriával együtt. 2016-ban ismét utolsók lettek, 2017-ben pedig egy hellyel jobb eredményt értek el, amikor utolsó előttiek lettek. 2018-ban hat év után újra sikerült a legjobb 10 közé kerüli, Michael Schulte You Let Me Walk Alone című dalával negyedik helyen zártak. Érdekesség, hogy az alábbi dal kapta a legtöbb pontot Németország eurovíziós történelme során. A siker azonban nem tartott sokáig, hiszen a következő évben ismét rossz eredményt értek el. A S!sters utolsó előtti helyen végzett, valamint a nézői szavazás során nulla pontot kapott.